**Farské oznamy**

**Dvadsiata druhá nedeľa - rok B – Svetový deň modlitieb za ochranu stvorenstva (1. 9. 2024)**

|  |  |  |
| --- | --- | --- |
| Pondelok |  | 17.30 |
| Utorok | Sv. Gregora Veľkého, pápeža a učiteľa Cirkvi | 7.00 |
| Streda | O sv. Jozefovi | 17.30 |
| Štvrtok | Za povolania na kňazský stav – prvý štvrtok | 17.30 |
| Piatok | O Najsv. Ježišovom srdci – prvý piatok, Veni Sancte... | 17.00 |
| Sobota | O Preblahoslavenej Panne Márii | 7.00 a 18.00 Oblazov |
| Nedeľa | Narodenie Preblahoslavenej Panny Márie, slávnosť, **titul farského kostola** | 8.00; **10.30 pri Obecnom úrade** |

Na budúcu nedeľu budeme sláviť titul farského kostola Narodenie Panny Márie – Kráľovnej anjelov. Sv. omša o 10.30 bude v altáne pri Obecnom úrade a bude jej predsedať náš diecézny biskup Mons. Tomáš Galis a spevom nás bude doprevádzať náš zbor. Po sv. omšiach bude hodová ofera. O 14.30 sa pomodlíme v kostole litánie. V tento deň pri návšteve chrámu je možné získať plnomocné odpustky. V mene p. starostu vás pozývam i na poobedňajší kultúrny program. Prežime tento deň spoločne v Božej milosti.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Pozývam všetkých ku sv. spovedi, zvlášť študentov, žiakov a učiteľov pred začatím nového školského roku. Deti, ktoré boli tento rok na prvom sv. prijímaní pozývam začať si robiť zasvätenie sa Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 16.30 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Vo štvrtok po sv. omši o 19.00 hod. pozývam mládež, ale nielen ju na stretnutie sa s Božím slovom formou lectio divina do farského centra.

V piatok o 17.00 pozývam žiakov, študentov, učiteľov na sv. omšu na začiatok školského roku vzývať pomoc Ducha Svätého.

Po sv. omšiach je prvonedeľná zbierka na podporu našej farnosti.

Chcem poďakovať za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č. 12.. Želám vám peknú nedeľu a prijmite teraz požehnanie.